Татар теле турында сөйләштеләр

	Январь урталарында редакциядә өлкә татарлары милли-мәдәни автономиясенең башкарма директоры Рамил Салихҗанов һәм Сергач районы татар авылларының бер төркем авыл башлыклары, мәктәп директорлары «Түгәрәк өстәл» артында җыелып, районда барча татар балаларын туплаган этно-мәдәни компонентлы бер мәктәп булдыру турында сөйләшү алып бардылар. Аны Кочко-Пожар мәктәбе базасында оештыру планлаштырыла. 	 Сөйләшүдә Мөтеравыл администрациясе башлыгы Хәсән Бәдретдинов, Камка администрациясе башлыгы Мөнир Шәймәрданов, Кочко-Пожар администрациясе башлыгы Рөстәм Абдуллин, Камка, Кочко-Пожар тугыз еллык һәм Шөбиле башлангыч мәктәпләре мөдирләре (алар өчесе дә рус Пожары мәктәбе филиаллары) Рафаил Әбүбәкиров, Фаилә Курамшина һәм Арсланбек Аляутдинов, Лопатин мәктәбенең татар теле укытучысы, печәле Равилә Османова һәм, автономиянең Кызыл Октябрь районы Уразавылдагы вәкиллеге җитәкчесе Илдус Абдуллин катнаштылар (фотода).Әбу очрашуга Рафаил Османовичның автономиягә татар балаларының рус мәктәпләрендә укырга мәҗбүр булуы, телебезнең югала баруы турында язган хаты сәбәп булды. 
  

Туган як

	№   |  	


